open-index/open-wikipedia-markdown huggingface dataset:
Gattilusi

**Gattilusi** (entallsform: **Gattilusio**) var en innflytelsesrik slekt fra Genova som kontrollerte flere besittelser i det nordlige Egeerhavet fra 1355 og frem til midten av 1400-tallet. Familien utviklet tette forbindelser med den bysantinske herskerslekten Palaiologos — over fire generasjoner var det Gattilusi som giftet seg inn i Palaiologos-slekten; to til keiseres døtre, en til en keiser, og én til en despot som senere ble keiser.

Francesco I Gattilusio var den som takket være sine tette bånd til den bysantinske keiser klarte å etablere familiens regionale makt i Egeerhavet. Keiseren gav ham og hans arvinger herredømmet over øya Lesbos. Senere kunne Gattilusislekten utvide sin makt til Ainos, Lemnos, Thasos, Samothraki og Phokaia, der de grunnla genovesiske kolonier. Ved sin ekteskapspolitikk ble forbindelsene mellom det bysantinske herskerhus og den kristne adel styrket i middelhavsområdet. 

Med osmanenes fremmarsj på 1400-tallet tapte slekten makt og innflytelse i Egeerhavet. Aller sist, i 1462, måtte de gi slipp på Lesbos, som de hadde styrt siden 1355. De hadde den siste håndfull år, etter Konstantinopels fall i 1453, hersket der som osmanenes vasaller.

## Litteratur
* 
* Christopher Wright, *The Gattilusio lordships and the Aegean world 1355-1462* (Leiden: Brill, 2014). ISBN 978-9004264694

## Referanser
Militære grader i NATO

**Militære grader i NATO** er militære gradsbetegnelser som brukes av medlemslandene i North Atlantic Treaty Organization (NATO).

Betegnelsene brukes blant annet som personellkoder på militære stillinger i NATO.

## Definisjon
NATO har en standardisert «gradsskala» i et forsøk på å nivellere alle medlemslandene sine militære grader slik at tilsvarende grader ligger på samme nivå. Nivelleringen ble etablert i NATO dokumentet «STANAG 2116 - NATO Codes for Grades of Military Personnel».

NATO deler militært personell inn i to hovedgrupper:

#### Offiserer (OF)
* OF1 til OF10 er brukt for offiserer.

#### Andre grader (OR)
* OR1 til OR9 er brukt for menige, vervede og underoffiserer.

## Militære grader i NATOs landstridskrefter
### Offiserer (OF 1–10)

#### Fotnoter
* 1 Grad bruk i krigstid, æresgrad, grad gitt etter død eller seremoniell grad. I Spania er eneste innehaver av denne graden kongen av Spania.

### Andre grader (OR 1–9)

## Militære grader i NATOs luftstridskrefter
### Offiserer (OF 1–10)

### Andre grader (OR 1–9)

## Militære grader i NATOs sjøstridskrefter
### Offiserer (OF 1–10)

### Andre grader (OR 1–9)

## Referanser
Stabslege

**Stabslege** er en militær offisergrad eller tjenestestilling for en lege i sanitetstjeneste. Som navnet antyder er det gjerne en lege som jobber i stabsfunksjoner, dvs. med lederoppgaver.

I Norge er det ikke i seg selv en militær grad, men en tjenestestilling for en lege. Vanligvis innplasseres stabsleger med majors (OF-3) eller oberstløytnant/kommandørkapteins (OF-4) grad.

Tittelen er også brukt i andre land. I det tyske forsvaret, Bundeswehr, er stabslege (*Stabsarzt*) en militær grad på kaptein/kapteinløytnants (OF-2) nivå. Historisk ble graden i Tyskland oppnådd etter tre forfremmelser fra inngangsstillingen som lege i militæret og rangerte over gradene underlege (overfenrik/offiserskadett), assistentlege (løytnant) og overlege (premierløytnant); i dag kan graden stabslege tidligst oppnås tre år etter inntreden i løpet som sanitetsoffiser. Siden den er en militær grad oversettes den gjerne som kaptein/kapteinløytnant eller tilsvarende i andre NATO-land. Stabslege (*Stabsarzt*) var også en militær grad i Østerrike-Ungarns hær på majors (OF-3) nivå. Tittelen stabslege (*Staff Surgeon*) ble tidligere også brukt i Storbritannias forsvar; i engelskspråklige land viser *surgeon* i *militær* sammenheng til enhver lege, ikke bare til utøvere av den moderne spesialiteten kirurgi, noe som skyldes den historiske utviklingen av begrepet.

## Referanser
Norsk Cockpitforbund

**Norsk Cockpitforbund** var et norsk fagforbund som organiserte piloter fra i alt fem fagforeninger med tilsammen ca. 500 medlemmer. Cockpit ble tatt opp som LO-medlem nummer 24 den 17. februar 2015. I 2016 ble Norsk Cockpitforbund og Norsk Flygerforbund slått sammen til Norsk Flygerforbund.

## Formål
Forbundets formål var å ivareta medlemmenes faglige, økonomiske og sosiale interesser, og virke for forbedringer. Forbundet skulle herunder søke å treffe avtaler og overenskomster om lønn og ansettelsesvilkår samt overvåke medlemmenes interesser overfor arbeidsgivere, myndigheter og andre.

Norsk Cockpitforbunds første formann var Jens Lippestad, fra 2015 Yngve Carlsen.

## Eksterne lenker
* Hjemmeside
* 
*
Det palaiologiske dynasti

**Palaiologos**  (gresk: Παλαιολόγος, *Palaiologos*, flertall: Παλαιολόγοι *Palaiologoi*) - *Palaeologene*) var en bysantinsk herskerfamilie som tilhørte de godseierslekter som fra 1000-tallet utgjorde den mektige føydaladelen i Lilleasia.

Slekten kom til politisk innflytelse med Georgios Palaiologos, som støttet Alexios I Komnenos ved hans tronbestigning i 1081. Et århundre senere giftet Alexios III Angelos bort sin datter med en Palaiologos som var tiltenkt som tronfølger, men Det fjerde korstog tilintetgjorde denne planen. Dette parets datter ble gift med Andronikos Palaiologos, høyeste befalingsmann under den nikeanske keiser Johannes III Dukas Vatatzes under hans felttog mot Salonika og Bulgaria, og deretter stattholder i Salonika over Nikeas europeiske besittelser. 

Andronikos' sønn, Mikael VIII Palaiologos med tilnavnet «Dobbeltpaleologen» på grunn av sin doble nedstamming fra palaeologene, ble stamfar for den siste bysantinske keiserætten med de følgende keiserne Andronikos II, Andronikos III Palaiologos, Mikael IX Palaiologos, Andronikos III Palaiologos, Johannes V Palaiologos, Andronikos IV Palaiologos, Johannes VII Palaiologos, Manuel II Palaiologos, Johannes VIII Palaiologos og Konstantin XI.

Etter Konstantinopels fall overlevde det paleologiske despotat i Mistra fortsatt i noen år. Despotene, Demetrios Palaiologos og Thomas Palaiologos svekket imidlertid sine krefter ved innbyrdes strider. Den tyrkiske seierherre Mehmet II tok Demetrios datter til ekte og Demetrios døde i kloster. Thomas flyktet til Roma. Hans datter Sofia giftet seg med Ivan III av Moskva, som gjennom dette anså seg berettiget til å kunne gjøre krav på den bysantinske trone. Sønnen Andreas solgte sin arvede keisertittel til kongene av Aragón og Frankrike, og gikk til grunne i elendighet. Den andre sønnen, Manuel, vendte tilbake til Konstantinopel. Hans sønn ble muhammedansk slave.

## Litteratur
* Edmund Fryde: *The Early Palaeologan Renaissance (1261–1360)*. Leiden u. a. 2000.
* Donald M. Nicol: *The Last Centuries of Byzantium, 1261–1453*. Cambridge 1993, ISBN 0-521-43991-4.
* Peter Schreiner: *Palaiologen*. In: *[[Lexikon des Mittelalters]]*. Bd. 6, Sp. 1629 (Literatur).
* E. Trapp o.a. (utg.): *Prosopographisches Lexikon der Palaiologenzeit*. 15 Bde., Wien 1976–1996 (CD-ROM-Version Wien 2001).
* G. Kapriev: ''Die “Konservativen” und die “Neuerer” in der Palaiologenzeit'', i: Philosophia: E-Journal of Philosophy and Culture, 2/2012.
*
Castle Freak

***Castle Freak*** er en amerikansk skrekkfilm fra 1995, regissert av Stuart Gordon. Filmen er løst basert på novellen *The Outsider* av H. P. Lovecraft, og kom ut på VHS i USA den 14. november 1995. Filmen ble sluppet på DVD i USA 16. desember 1997, og den ble produsert og distribuert av Full Moon Entertainment. 

## Sammendrag
Etter å ha arvet ett gammelt slott fra det 12. århundre som tilhørte en kjent hertuginne, reiser John Reilly, hans kone Susan og deres blinde datter Rebecca til Italia for å se på slottet. Susan klandrer fremdeles John etter at de mistet den fem år gamle sønnen deres i en fyllekjøring, som også kostet deres datter synet på begge øynene. Den lille familien planlegger å overnatte på slottet frem til de kan avvikle boet og selge hele slottet. Det familien ikke vet er at det bor ett fryktelig monster på slottet, som har blitt holdt innelåst i kjelleren i mange år. Hertuginnen som tidligere eide slottet hadde en sønn, Giorgio, som ble holdt fanget og torturert av hertuginnen som hevn fordi hennes ektemann forlot henne. Giorgio bor fremdeles i de dype fangehullene under det store slottet. 

Den unge mannen har utviklet seg til et vansiret monster etter den lange tiden med fangenskap og langvarig tortur. Dette monsteret klarer å komme seg løs fra kjetting og håndjern som han var bundet fast med, ved å ødelegge sin egen tommel. Han kommer seg ut av kjelleren og tørster etter blod, noe som fører til en rekke uforklarlige dødsfall og forsvinninger i nærmiljøet. Blant annet en prostituert som ikke gjør det engelsk som John hadde plukket opp og brakte til slottet etter å ha blitt avvist av sin kone for å ha lurt ham med Hor. John blir snart politiets hovedmistenkte i drapene, og han må finne den egentlige morderen før han og familien hans blir neste offer. Den prostituerte kvinnen blir seksuelt lemlestet og drept av monsteret, som senere dreper en av politimennene som undersøker slottet. I tillegg til en hushjelp som bor på slottet, og som oppdager liket til den prostituerte kvinnen. 

Etterpå bortfører han Rebecca, og hun blir sperret inne i den samme fangekjelleren som monsteret tidligere ble holdt fanget i. Susan kommer datteren til unnsetning, knivstikker monsteret, og redder Rebecca. Men monsteret overlever, og går etter Rebecca og Susan for å drepe dem. John begynner å sette sammen alle de merkelige hendelsene han har opplevd, og gjenstander som han har oppdaget rundt omkring på slottet. Etterhvert innser han at monsteret faktisk er hans egen bror, og at det var moren deres som lenket fast og torturerte Giorgio hele livet fordi ektemannen hennes forlot dem og reiste til USA. John må nå redde seg selv og sin familie fra dette slottets ukjent innbygger før "The Castle Freak" gjør slutt på dem alle. Filmens klimaks finner sted på slottstaket, i en intens slåsskamp mellom John og monsteret. Noe som ender i tragedie.

John begravelse begynte, og vi ser barn av kvinnen drept med politiet.

## Rolleliste
* Jeffrey Combs som John Reilly
* Barbara Crampton som Susan Reilly
* Johnathan Fuller som Giorgio (the Freak)
* Jessica Dollarhide som Rebecca Reilly.

## Eksterne lenker
*
Andronikos III Palaiologos

**Andronikos III Palaiologos** (gresk: *Ανδρόνικος Γ' Παλαιολόγος*, født 25. mars 1297 i Konstantinopel, død 15. juni 1341 samme sted) var en bysantinsk keiser som regjerte årene 1328-1341. Under hans regjering inntok de osmanske tyrkerne i 1330 Nicæa og utvidet sin makt helt til Bosporos, under det at serberne erobret Bulgaria, Makedonia og Epirus.

## Liv og virke
### Bakgrunn
Under ungsomsårene var den sportslig anlagte Andronikos så voldelig at hans bestefar etter farens død i 1320 ekskluderte ham fra tronfølgen. Andronikos gjorde opprør mot dette. Han gjorde byen Didymoticho som sin tilbaketrukne sikre base mot Konstantinopel. 

### Medregent
Etter en borgerkrig ble han i 1325 kronet til sin bestefars medregent. Stridigheter brøt ut igjen etter kort tid, og til tross for støtte fra den  bulgarske tsar Mikael III Sjisjman ble den eldre Andronikos tvunget til å trekke seg tilbake i 1328.

### Keiser
Andronikos' høyeste minister var Johannes Kantakuzenos, den senere keiser Johannes VI. Andronikos IIIs regjeringstid ble en pustepause for Det bysantinske rikes pågående forfall. 

Han var stadig forviklet i kriger, fremfor alt mot osmaneen, som utvidet sitt herrskapsområdet betraktelig og som erobret nesten det bysantinske Lilleasia, med unntak av noen få enklaver. I 1332 tapte han i og med slaget ved Rusokastro mot den bulgatske tsar Ivan Aleksander. Dette var det siste større slaget under de bysantinsk-bulgarske kriger. 

Andronikos annekterte frem til 1337 store deler av de latinsk-dominerte Thessalia og Epirus, som imidlertid allerede i 1348 gikk tapt igjen, erobret av serberne under Stefan Dušan. 

Andronikos nyorganiserte den bysantinske marine. I 1329 gjenerobret han fra republikken Genova øyene Khíos og Samos, og 1336 dessuten Lesbos.

## Referanser


## Litteratur
* Svensk uppslagsbok. Lund 1929
Teray Smith

**Teray Smith** (født 28. september 1994 i Freeport) er en bahamansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i de innledende rundene på 200 meter.

## Referanser


## Eksterne lenker
*
VM i friidrett 2015 – Sleggekast kvinner

Øvelsen **[[Sleggekast|Sleggekast damer]]** ved **[[VM i friidrett 2015]]** ble avholdt på Beijing Nasjonalstadion 26. (kvalifisering) og 27. august med 31 utøvere fra 21 nasjoner.

Norge var ikke representert i øvelsen.
__NOTOC__
## Medaljevinnere

## Kvalifiseringkrav

## Program

## Resultater

### Kvalifisering
Kvalifisering: Utøvere som klarte direktekvalifiseringskrav på 72,50 m (Q) eller blant de 12 beste utøvrner (q) gikk videre til finalen.

### Finale
Finalen startet kl. 19.00

} ||align=left| Amber Campbell ||align=left|  ||  ||  ||  ||  ||  ||  || **** || 
|}

## Referanser
Intelligent transportsystem

Et **intelligent transportsystem** (**ITS**) omfatter systemer og tjenester som kan medvirke til en mere effektiv trafikkavvikling,  øket trafikksikkerhet og tilrettelegging for framtidens transportsystem.

## ITS i infrastrukturen
ITS kan benyttes til å registrere og formidle den aktuelle trafikksituasjonen. Dette dekker innsamling av informasjon om den aktuelle trafikkavvikling. Denne informasjonen kan formidles videre via tavler på veien, trafikkradio og internettet, så trafikantene kan optimere reiseplaner og rutevalg. Denne informasjonen behøver ikke være begrenset til allerede observert trafikk, men kan også være om forventede kødannelser og andre hendendelser som påvirker trafikken.

Tavlene behøver ikke kun benyttes til å informere, men kan benyttes til å justere fartsgrenser, begrense mengden av trafikk fra ramper (rampedosering) og inndragelse av nødspor.

Styring av lyssignaler, så det etableres «grønne bølger», er også basert på ITS.

ITS benyttes også til å lage såkalte «vendbare vognbaner», hvor køreretningen i noen baner skifter avhengig av behovet.

## ITS i kjøretøyet
Mange biler er i dag bygget med intelligente systemer som hjelper føreren, for eksempel ABS, ESP, avstandssensorer og vognbaneskiftalarm. Hertil kommer systemer som overvåker kjørselen, som for eksempel intelligent fartstilpasning (ISA) og sorte bokser.

Ruteveiledningsystemer, som baserer seg på GPS, er også ITS. Disse systemene kan lages så de tar høyde for de aktuelle trafikksituasjonene. Dessuten kan systemene i de enkelte kjørertøyer utveksle informasjon om trafikken.

## ITS til oppkrevning av veiavgifter m.v.
ITS kan benyttes til oppkrevning av veiavgift. I Danmark benyttes veiavgifter på Storebæltsbroen og Øresundsbroen.

ITS er også brukt til road pricing, hvor avgiften kan avhenge av tidspunkt, sted og kjøretøystype. Bompenger kjennes fra London, hvor veinettet oppdeles i forskjellige betalingssoner.

## Se også
* Small Aircraft Transportation System til styring av mindre luftfartøyer (Moller Skycar, fly...)
*Interesseorganisasjonen ITS Norway
*Konferansen Smarte Veger & Samferdsel 

## Referanser


## Eksterne lenker

* Intelligente TransportSystem i Statens Vegvesen
*Interesseorganisasjonen for ITS i Norge ITS Norway
*SINTEF sin ITSportal  sintef.no/prosjekter/2017/its-tjenester
VM i friidrett 2015 – Stavsprang kvinner

Øvelsen **Stavsprang damer** ved **[[VM i friidrett 2015]]** ble avholdt på Beijing Nasjonalstadion 24. (kvalifisering) og 26. august (finale) med 29 utøvere fra 19 nasjoner.

## Medaljevinnere

## Kvalifiseringskrav

## Program

## Resultater

### Kvalifisering
Kvalifisering: 4,60 m (Q) eller de tolv beste utøverne (q).

### Finale
Finalen startet kl. 19.00.

} || align=left|Anzhelika Sidorova || align=left| || – || xxx || || || || || || || **NM** ||
|-
|  || align=left|Michaela Meijer || align=left| || xxx || || || || || || || || **NM** ||
|}

## Referanser
Phearath Nget

**Phearath Nget** (født 27. mars 1993) er en kambodsjansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing og VM i friidrett 2017 i London.

## Idrettskarriere
### 2015
Nget deltok i Sørøstasialekene 2015 i Singapore. På 100 meter satte han personlig rekord i forsøksheatet, og fikk 12. beste tid med 10,87, men gikk ikke videre til finalen. Også på 200 meter satte han personlig rekord, med 21,91, som var niende beste tid, men gikk heller ikke her til finalen. 

Han deltok i Universiaden 2015 i Sør-Korea, men ble diskvalifisert i forsøksheatet på 100 meter, på grunn av tyvstart. På 200 meter løp han på 21,89 i forsøksheatet, som var personlig rekord. Tiden hans var 37. beste tid, og han gikk ikke videre til kvartfinalene. 

Under VM i friidrett 2015 fikk han 51. beste tid i forsøksheatet, og gikk ikke videre i mesterskapet. 

### 2017
Han løp i innledende runde under VM i friidrett 2017, og fikk 17. beste tid av de 28 som løp i denne runden, og han kvalifisere se med det ikke til forsøksheatene. 

## Referanser


## Eksterne lenker
* 
*  Profil hos Universiaden 2015
*  Profil hos Sørøstasialekene 2015
Libohovë slott

**Libohovë slott** (albansk: *Kalaja e Libohovës*) er et slott og en festning i landsbyen Libohovë i Gjirokastërdistriktet i det sørøstlige Albania. Slottet ble bygd mellom 1796 og 1798, og var en gave fra  til hans søster, , som giftet seg i landsbyen. 

Festningen er firkantig med polygonale tårn i hvert hjørne og sidelengder på sytti og femti meter. Veggene har en tykkelse på over 1,40 meter. Den har de siste tiårene vært preget av forfall, og stein fra konstruksjonen har blitt brukt til husbygging. I 2013 ble det påbegynt renoveringsarbeid.

## Referanser
Benno Magnusson

**Lars Benno Magnusson** (født 4. februar 1953 i Ålem) er en svensk tidligere fotballspiller. Magnusson, som var midtbanespiller, spilte for 1. FC Kaiserslautern og Hertha BSC Berlin i tysk Bundesliga, samt for Åtvidabergs FF og Kalmar FF i Allsvenskan. Magnusson er også tidligere landslagsspiller for Sverige, og var en del av troppen til VM i 1974.

## Karriere som klubbspiller
Magnusson slo gjennom som fotballspiller i Åtvidabergs FF, hvor han ble svensk mester i 1972 og 1973. I 1974 ble Magnusson utenlandsproff, da han gikk til Bundesliga-klubben 1. FC Kaiserslautern. Han ble imidlertid lånt ut til Hertha BSC Berlin, også de i Bundesligaen, etter 16 kamper for Kaiserslautern, da klubbens kvote for utenlandske spillere hadde blitt for høy.

Magnusson vendte tilbake til Allsvenskan og Åtvidabergs FF i 1976. Magnusson spilte sammenlagt i begge periodene for klubben 64 kamper i Allsvenskan, samt scoret elleve mål. I forkant av 1977-sesongen gikk han til Kalmar FF. I løpet av hans tid i klubben spilte han 169 seriekamper, og scoret 37 mål, hvorav 150 kamper og 31 scoringer fant sted i Allsvenskan.

## Landslagskarriere
Daværende landslagstrener for Sverige, Georg Ericson, ble oppmerksom på Magnussons framgang i forbindelse med Åtvidabergs suksess i hjemlig serie, samt klubbens deltakelse i kontinentale cuper, og Magnussen ble tatt ut til landslaget første gang i 1973. Han ble senere tatt ut til Sveriges tropp til VM i 1974, og han spilte to av sluttspillkampene. Magnusson spilte sammenlagt elleve landslagskamper for Sverige.

## Privat
Magnussons bror, Roger Magnusson, er også en tidligere profesjonell fotballspiller.

## Meritter
;Åtvidabergs FF
* Svensk mester (2): 1972, 1973
* Svenska cupen (2): 1970, 1971

;Kalmar FF
* Svenska cupen (1): 1981

## Referanser


## Litteratur
* 

## Eksterne lenker
*
Program 91

**Program 91** er debutalbumet til bandet Razika som består av fire jenter fra Bergen. Albumet ble utgitt i 2011 av plateselskapet Smalltown Supersound.

## Sporliste
#Youth (Marie Amdam)
#Why Have We To Wait (Trond Graff/The Pussycats)
#Vondt i hjertet (Amdam)
#Taste My Dream (Amdam)
#Aldri (Maria Råkil)
#Nytt på nytt (Amdam)
#Eg vetsje (Råkil)
#Above all (Amdam)
#Hvem skal ha tro på deg nå (Amdam)
#Middelalder (Amdam/Råkil)
#Walk in the park (Amdam/Råkil)
## Medvirkende
### Razika
* Marie Amdam - vokal, gitar, låtskriver, arrangement
* Maria Råkil - vokal, gitar, låtskriver, arrangement
* Marie Moe - bass, bakgrunnvokal, arrangement
* Embla Karidotter - trommer, bakgrunnvokal, arrangement, fotograf
### Øvrige
* Matias Tellez - gitar og effekter, kubjelle, bakgrunnvokal på *Walk in the park*, produsent, tekniker, miksing 
* Pål Vindenes - bakgrunnvokal på *Walk in the park*
* Chris Sansom - mastering 
* Glenn Eugen Ellingsen - fotograf 
* Kim Hiorthøy - coverdesign 
## Eksterne lenker
* Program 91 Platekompaniet
På vei hjem

***På vei hjem*** er et musikkalbum av bandet Razika som består av fire jenter fra Bergen. Albumet ble utgitt i 2013 av plateselskapet K.Dahl Eftf..

## Sporliste
#«Verdens beste by» (Marie Amdam)
#«På tide» (Maria Råkil)
#«Oslo» (Amdam)
#«Oss to for alltid» (Amdam)
#«Gang på gang» (Råkil)
#«Lyg for meg» (Embla Karidotter)
#«Jenter» (Amdam)
#«Venter på deg» (Amdam)
#«Nyttårsaften» (Råkil)
#«Bli her» (Amdam)
#«Jeg gir alt for at du skal gi deg» (Råkil)
## Medvirkende
### Razika
* Marie Amdam - vokal, gitar, låtskriver, arrangement
* Maria Råkil - vokal, gitar, låtskriver, arrangement
* Marie Moe - vokal, bass, arrangement, fotograf
* Embla Karidotter - vokal, trommer, perkusjon, arrangement, låtskriver, fotograf, coverdesign
### Øvrige
* Anand Chetty - keyboard på *Venter på deg* og *Bli her*, produsent, miksing 
* Yngve Sætre - keyboard på *På tide* og *Venter på deg*, produsent, miksing
* Andreas Rotevatn - trompet/trombone på *Oslo, Lyg for meg, Jenter* og *Jeg gir alt for at du skal gi deg*
* Morten Smith Lien - saksofon på *Oslo, Lyg for meg, Jenter* og *Jeg gir alt for at du skal gi deg*
* Iver Sandøy - mastering
* Erik Freding - fotograf 
* Rune Mortensen - coverdesign 
## Eksterne lenker
* På vei hjem Platekompaniet
Ut til de andre

**Ut til de andre** er musikkalbum av bandet Razika som består av fire jenter fra Bergen. Albumet ble utgitt i 2015 av plateselskapet K.Dahl Eftf.. 
Albumet fikk svært god mottakelse av mediene og endte opp med terningkast fem både i VG og Aftenposten.

## Sporliste
# Faen ta deg (Marie Amdam)
# Første gangen om igjen (Maria Råkil)	
# Gutten i dongerijakke	(Amdam)
# Mer (Råkil)
# Om igjen (Amdam)
# Før Vi Sovner	(Råkil)
# Gi Meg, gi meg, gi meg (Amdam)	
# Vi som gråter	(Råkil)
# Syndere i sommersol (Amdam)
# Kjedelig (Råkil)
# Det Embla sa (Råkil)
# Når alle sammen går, så går du etter (Råkil)

## Medvirkende
### Razika
* Marie Amdam - vokal, gitar, synthesizer, låtskriver, arrangement
* Maria Råkil - vokal, gitar, låtskriver, arrangement
* Marie Moe - bass, bakgrunnvokal, arrangement
* Embla Karidotter - trommer, tamburin, perkusjon, bakgrunnvokal, arrangement, fotograf
### Øvrige
* Yngve Sætre - keyboard, synthesizer, produsent, tekniker, miksing
* Andreas Rotevatn - trombone på *Første gangen om igjen, Gutten i dongerijakke, Mer* og *Det Embla sa*
* Morten Smith Lien - saksofon på *Første gangen om igjen, Gutten i dongerijakke, Mer* og *Det Embla sa*
* Iver Sandøy - perkusjon på *Om igjen* og *Det Embla sa*, mastering
* Linn Heidi Stokkedal - fotograf 
* Gaute Tenold Aase - coverdesign
## Eksterne lenker
* Ut til de andre Platekompaniet
* Ut til de andre Discogs
* Plateanmeldese Ut til de andre VG
* Gutter vin og sang Aftenposten
Ahmed Ali (friidrettsutøver)

**Ahmed Ali** (født 15. november 1993) er en sudansk friidrettsutøver som konkurrerer i sprintløp. Han representerte landet sitt under VM i friidrett 2015 i Beijing, der han ble slått ut i de innledende rundene på 200 meter.

## Eksterne lenker
*
Ferguson Rotich

**Ferguson Cheruiyot Rotich** (født 30. november 1989) er en kenyansk friidrettsutøver som konkurrerer i mellomdistanseløp, hovedsakelig 800 meter. Hans fremste internasjonale resultat er i sølv i 800-meter i Sommer-OL 2020. 

## Idrettskarriere
Rotich begynte sent med friidrett, og markerte seg først i 2013, da han vant 800 meter i Meeting Grand Prix IAAF de Dakar, der han satte personlig rekord på 1.45,40. Han løp første gang i Europa i Golden Spike Ostrava, der han løp inn til fjerdeplass, og løp sitt første løp under 1.45. I det kenyanske VM-uttaket forbedret han sin personlige rekord til 1.44,38, og kom på andreplass bak Anthony Chemut, men sikret seg plass i VM.

I VM i friidrett 2013 i Moskva kvalifiserte han seg til semifinalen på 800 meter, men ble diskvalifisert for å ha tråkket utenfor sin bane. Han deltok også i Diamond League 2013, der han kom på tredjeplass i Weltklasse Zürich og Memorial Van Damme, og han kom på femteplass sammenlagt. Løpet hans i Memorial Van Damme, der han løp på 1.43,22, var personlig rekord, og gjorde ham til den tredje raskeste utøveren i verden denne sesongen. 

Han deltok i IAAF World Relays 2014, som var første gang dette stafettmesterskapet ble arrangert. Kenya vant her 4 &times; 800 meter stafett, med tiden 7.08,40, foran Polen og USA. Videre kom han på niendeplass i Samveldelekene 2014, og fjerdeplass i Afrikamesterskapet 2014.

I det kenyanske VM-uttaket i 2015 vant han 800 meter, og slo blant andre verdensrekordholder David Rudisha. Han ble dermed kvalifisert for VM i friidrett 2015 i Beijing. I VM kom han på fjerdeplass i finalen, der han løp på 1:46,35.

Rotich vant sølv for landet sitt på 800 meter, med tiden 1:45,23, i Sommer-OL 2020 i Tokyo.

## Referanser


## Eksterne lenker
* 
*  Profil hos AllAthletics
Panzer

***Panzer*** er et tysk ord som betyr «panser». Ordet brukes også om panservogner, stridsvogner, og generelt pansrede kampkjøretøy. Ordet brukes som et lånord, ofte angående tysk militære.

## Bruk
Navnet brukes oftest om militærformasjoner, som *Panzerdivision* («panserdivisjon»), og i navn på panservognsmodeller, som Panzer IV.

## Opprinnelse
Det foreldede tyske begrepet er *Panzerkampfwagen* («panserkampvogn»), hvis moderne synonym er *Kampfpanzer* eller kun *Panzer*. Den første tyske panservognen, A7V fra 1918, ble referert til som *Sturmpanzerwagen* («stormpanservogn»).

Det tyske ordet «*Panzer*» refererer til enhver form for panser, som i *Plattenpanzer* («platepanser»), *Kettenpanzer* («ringbrynje»), eller generelt *gepanzert* («pansret»). Ordet kan også vise til beskyttende skall eller hud i dyreriket, som *Schildkrötenpanzer* («skilpaddeskall»). Ordet kommer av fransk *pancier* («brystplate»), igjen fra latin *pantex* («buk», «vom»).

## Se også
* Panzerschreck
* Panzerschiff

## Referanser
Mauritius under VM i friidrett 2015

**[[Mauritius]]** deltok under VM i friidrett 2015 (utendørs) fra 22. august til 30. august 2015 i Beijing i Kina.

## Resultater
(q – kvalifisert, NM – ikke noe gyldig resultat, SB – årsbeste)

### Menn
;Tekniske øvelser

## Referanser


## Eksterne lenker
* Iaaf: Deltagende lag
Hesykasme

**Hesykasme** (gresk: ἡσυχασμός *hēsychasmós*, **hesykaster**, fra gresk *hesychos*, «stille, ro») var en mystisk gruppering bestående av blant munker på fjellet Athos. Bevegelsen oppstod på 1300-tallet i samband med de politiske motsetninger innen Det bysantinske rike og fremkalte den siste store, religiøse striden innen den greske verden i middelalderen, men den kan spores tankemessig tilbake til 300-400-tallet. 

## Lærens innhold
Ved å sitte helt i ro, rette sine tanker helt og holdent bort fra den ytre verden trodde seg dens medlemmer, *hesykastene*, å kunne elevere seg til det saliggjørende skue av «det uskapte guddommelige lys», det lys som disiplene så Jesus omstrålt av på fjellet Tabor. Hesykastene anvendte særlig Jesus-bønnen. For å lettere konsentrere seg anvendte de spesielle kroppsstillinger og en bestemt pusteteknikk.

## Fremste talsmann for læren
Denne kvietistiske lære, som er en gresk nyplatonsk form av mystikkens seierstog gjennom Europa, ble fremført først og fremst av munken Gregorios Palamas (ca. 1296–1359), som senere ble erkebiskop av Thessaloniki. 

## Tilbakevisning av læren
Den lærde og skarpsindige munken Barlaam fra Kalabria (født Bernardo Massari) bekjempet denne læren som kjettersk, og fremholdt at å anta at noe annet enn Gud kunne være «uskapt» ville være å anta to guder. Det var han som populariserte beskrivelsen av hesykastene som «navlebeskuere» – i et traktat som kom inn på den vanlige sittestillingen under fokuseringen av tanken gjorde at de tilsynes stadig måtte se på sin egen navle, at de var *omphalopsychoi* (menn med sjelene i sine navler).

## Tilslutning i 1341 og fremover
Læren om det uskapte lys ble imidlertid godkjent på en synode i Konstantinopel i 1341 og på et allment møte der i 1351. Den støtten hesykastenes oppfatning fikk ved disse anledningene, berodde dels på Athos-munkenes store autoritet i den greske kirke og støtten fra Areopagita, dels på tronstrider og at Barlaam ble mistenkeliggjort for å være påvirket av latinske tanker. I virkeligheten hevdet også den greske kirke, da den tok parti for hesykastene, sin egenart overfor den romerske, likesom gjennom hesykaststriden den greske kirke prinsipielt og for alltid avviste den vesterlandske skolastikken. Derfor opprettholdes i den greske teologi fortsatt læren om skuet av det uskapte guddommelige lys.

## Referanser


## Se også
* Filokalia

## Litteratur
*  
*  
*
Femi Ogunode

**Femi Seun Ogunode** (født 1991) er en nigerianskfødt friidrettsutøver som konkurrerer for Qatar i sprintløp. Han har bronse på 60 meter fra VM i friidrett innendørs 2014 som fremste internasjonale meritt, og ble asiamester på 400 meter i 2015. 

Han flyttet til Qatar i oktober 2009. Hans personlige rekord er 9,91 sekunder på 100 meter satt under Asiamesterskapet i 2015, noe som gjør ham til den raskeste mannen i Asia på 100 meter.

## Idrettskarriere
;2010
Ogunode debuterte internasjonalt for Qatar ved vestasiamestersksapet i friidrett 2010, der han vant 100 og 200 meter. Han ble tatt ut til Asialekene 2010 i Guangzhou, der han vant både 200 og 400 meter, og satte personlig rekord på begge distansene (20,43 og 45,12). 

;2011
Ved Asiamesterskapet i friidrett 2011 vant han 200 meter, og satte ny mesterskapsrekord med 20,41. Han vant både 100 og 200 meter ved Military World Games 2011 i Rio de Janeiro. Han deltok på 200 og 400 meter ved VM i friidrett 2011. På 200 meter fikk han niende beste tid i semifinalen, og ble ikke blant de åtte som gikk til finalen. På 400 meter nådde han finalen, men kom sist i mål i finalen, og endte på 8.-plass med tiden 45,55. Ved det arabiske mesterskap i friidrett 2011 vant han 200 meter, og fikk bronse på 100 meter og 4 x 100 meter stafett. 

Han vant også 100 meter ved panarabiske leker 2011, der han også kom på 2.-plass på 200 meter, bak marokkanske Aziz Ouhadi. Han ble imidlertid tatt i doping ved dette mesterskapet, der urinprøven inneholdt Clenbuterol.
Han ble utestengt fra idrett fram til 8. januar 2014. 

;2014
Etter utestengelsen deltok han ved Asiamesterskapet i friidrett innendørs 2014 i februar 2014. Der løp han inn til sølv på 60 meter, én hundredel bak qatarske Samuel Francis, med tiden 6,62 sekunder. I mars deltok han ved VM i friidrett innendørs 2014, og kom der på 3.-plass på 60 meter. Ved Verdenscupen i friidrett 2014 konkurrerte han for Asia og stillehavsregionen, og kom på 3.-plass på 100 meter og 200 meter. På 100 meter satte han ny personlig rekord med 10,04 sekunder. Han tok en ny dobbeltseier ved Asialekene 2014, der han vant 100 og 200 meter. På 100 meter satte han ny asiatisk rekord med 9,93, og på 200 meter satte han mesterskapsrekord med 20,14 sekunder. 

;2015
I april 2015 deltok han ved det arabiske mesterskapet i friidrett 2015 i Isa Town i Bahrain, og vant både 100 og 200 meter. Han forbedret sin egen asiarekord på 100 meter ved Asiamesterskapet i friidrett 2015, der han vant gull med tiden 9,91 sekunder. 

Han representerte Qatar på 100 meter under VM i friidrett 2015 i Beijing, der han ble slått ut i semifinaleheatet.
På 200 meter nådde han finalen, og endte der på 7.-plass.

Den 11. september 2015 satte han ny asiatisk rekord på 200 meter, med tiden 19,97 sekunder, ved Diamond League-stevnet Memorial Van Damme i Brussel.

;2021
Han representerte landet sitt under Sommer-OL 2020 i Tokyo på 100 meter der han ble utslått i semifinalen. Ogunode deltok også på 200 meter der han ble utslått i semifinalen. 

## Referanser


## Eksterne lenker
* 
*  Femi Ogunode, hjemmeside 
*  Profil på All-Athletics.com
Mali under VM i friidrett 2015

**[[Mali]]** deltok under **[[VM i friidrett 2015]]** (utendørs) fra 22. august til 30. august 2015 i Beijing i Kina. Troppen bestod av en utøver; Bano Traoré. Han deltok i 110 meter hekk for herrer, men klarte ikke å kvalifisere seg fra forsøksheatet.

## Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
### Menn
#### Bane- og landeveisøvelser

## Referanser
VM i skiskyting 2016 – Mixed stafett

**[[VM i skiskyting 2016]] Mix-Stafett** ble arrangert torsdag 3. mars kl 15.30 i Holmenkollen. Først gikk 2 kvinner hver sin etappe på 6 km, så gikk 2 menn hver sin etappe på 7,5 km. Det var 2 skytinger på alle etapper med inntill 3 ekstra skudd på hver skyting. Dersom det fortsatt var blinker igjen, gikk utøveren like mange strafferunder som det sto blinker igjen.

## Resultater
Øvelsen startet kl. 15:30 CET.

25 land startet 21 fullførte.

## Referanser


## Eksterne lenker
* Offisiell hjemmeside
* NRKs resultatside
VM i skiskyting 2016 – Stafett kvinner

**[[VM i skiskyting 2016]] 4 X 6 km kvinner** ble arrangert fredag 11. mars kl 15.30 i Holmenkollen. Hver løper gikk tre runder á to km, og hadde to skytinger hver. Ved bom hadde hver utøver inntil tre ekstra skudd på hver skyting. Stod det fortsatt blinker igjen, måtte utøveren gå like mange strafferunder som det stod blinker igjen.

## Resultater
23 land startet. 20 av dem fullførte.

## Eksterne lenker
*NRKs resultatside
*Offisiell hjemmeside
Galls stereografiske kartprojeksjon

**Galls stereografiske kartprojeksjon** ble presentert av James Gall i 1855 og er en sylindrisk kartprojeksjon. Den viser ikke riktig areal og er ikke konform, men prøver istedenfor å balansere forvrengningen som vises i enhver kartprojeksjon.

## Formler
Kartprojeksjonen er definert som:

x = R\lambda/\sqrt 2

y = R (1+\sqrt 2/2)\tan \frac{\varphi}{2}

hvor *λ* er lengdegraden fra den sentrale meridianen i grader,* φ* er breddegraden, og *R* er radiusen av kloden som blir brukt som modellen for projeksjonen. Den er en perspektiv projeksjon hvis punktet for projeksjonen kan variere med lengdegraden. Punktet for projeksjonen skal være på ekvator på den andre siden av kloden fra punktet som blir kartlagt.

## Referanser
Nir Bitton

**Nir Bitton** (eller **Nir Biton**, hebraisk: ניר ביטון, født 30. oktober 1991) er en israelsk fotballspiller som spiller for  og det israelske landslaget. 

Han tjenestegjorde i det israelske militære før han ble profesjonell fotballspiller.

## Celtic
Han skrev en fire-års kontrakt med Celtic 30. august 2013, med en overgangssum på rundt £ og en 20 % andel av et eventuelt videresalg til hans ungdomsklubb FC Ashdod. 2. november 2015 ble det meldt at kontrakten var forlenget fram til sommeren 2020.

## Landslaget
Han debuterte på det israelske landslaget i en vennskapskamp mot  26. mai 2010.

## Kontrovers
Han provoserte en rekke av Celtics supportere da han i 2014 la ut bilder på sin Instagram-konto som framsto som støtte til sine landsmenns deltakelse i Gaza-krigen 2014. Dette ble først meldt av den skotske avisen*Daily Record*. Bildene ble raskt fjernet, men var da allerede kopiert og distribuert på en rekke nettsider. Dette kom samtidig som en annen av lagets stjernespillere, Anthony Stokes, hadde uttrykt støtte for palestinerne i den samme konflikten.

## Meritter
;Celtic
* Scottish Premiership (2): 2013-2014, 2014-2015
* Scottish League Cup 2015

## Referanser


## Eksterne lenker
*
Heiåi kraftverk (Kviteseid)

**Heiåi kraftverk (Kviteseid)** er et vannkraftverk ved Vråvatn i Kviteseid kommune i Telemark.

Det er et elvekraftverk som utnytter et fall på 290 meter.

Installert effekt er 450 kW fra en horisontal peltonturbin. Årsproduksjon er 1,3 GWh.

## Referanser


## Kilder
* 
* NVE vannkraftdatabase
* Energiutgreiing Kviteseid 2011
VM i skiskyting 2016 – Stafett menn

**[[VM i skiskyting 2016]] 4 x 7,5 km menn** ble arrangert lørdag 12. mars  kl 15.30 i Holmenkollen. Hver løper gikk 3 runder á 2,5 km, med 2 skytinger hver og inntill 3 ekstra skudd på hver skyting. Med blinker igjen går utøveren like mange strafferunder som det står blinker igjen.

## Resultater
Øvelsen startet kl. 15:30 CET.

25 land stilte til start, 19 fullførte.

## Referanser


## Eksterne lenker
*NRKs resultatside
*Offisiell hjemmeside
Arthur Ayrault

**Arthur Delancey «Dan» Ayrault, jr.** (født 21. januar 1935 i Long Beach i California, død 24. februar 1990) var en amerikansk roer som deltok i Sommer-OL 1956 i Melbourne og OL 1960 i Roma.

Ayrault ble olympisk mester i roing under Sommer-OL 1956 i Melbourne. Han var med på den amerikanske toeren med styrmann vant foran Tyskland og Sovjetunionen. De andre på laget var Conn Findlay og Kurt Seiffert som var styrmann.

Fire år senere, under Sommer-OL 1960 i Roma vant han sin andre olympiske gullmdalje i roing. Sammen med Ted Nash, John Sayre og Richard Wailes vant de firer uten styrmann foran Italia og Sovjetunionen.

## OL-medaljer
* 1956  Melbourne -  **Gull** i roing, toer med styrmann  USA
* 1960  Roma -  **Gull** i roing, firer uten styrmann  USA

## Referanser


## Eksterne lenker
*
Messier 52

**Messier 52** (også kjent som **M 52** eller **NGC 7654**) er en åpen stjernehop i stjernebildet Kassiopeia. Den ble oppdaget av Charles Messier i 1774. M52 kan sees fra jorden ved hjelp av en kikkert.

På grunn av den interstellare absorpsjonen av lys, er avstanden til M&nbsp;52 ukjent. Estimater varierer fra &nbsp;lysår. En studie identifiserte 193 sannsynlige medlemmer av hopen, hvorav den mest lyssterke var av størrelsesklasse 11. Alderen av hopen anslås å være rundt 35&nbsp;millioner år.

## Referanser
Conn Findlay

**Conn Francis Findlay** (født 24. april 1930, død 8. april 2021) var en amerikansk roer og seiler som deltok i Sommer-OL 1956 i Melbourne, OL 1960 i Roma, OL 1964 i Tokyo og OL 1976 i Montréal.

Findlay ble olympisk mester i roing under Sommer-OL 1956 i Melbourne. Han var med på den amerikanske toeren med styrmann vant foran Tyskland og Sovjetunionen. De andre på laget var Arthur Ayrault og Kurt Seiffert som var styrmann.

Åtte år senere, under Sommer-OL 1964 i Tokyo vant han sin andre olympiske gullmdalje i roing. Sammen med Edward Ferry og Henry Kent Mitchell (styrmann)
vant de toer med styrmann foran Frankrike og Nederland.

Findlay har også vunnet olympisk medalje i seiling, under Sommer-OL 1976 i Montréal kom han sammen med Dennis Conner på tredjeplass i tempest, bak John Albrechtson og Ingvar Hansson fra Sverige og Valentin Mankin og Vladislav Akimenko Sovjetunionen.

## OL-medaljer
* 1956  Melbourne -  **Gull** i roing, toer med styrmann  USA
* 1964  Tokyo -  **Gull** i roing, toer med styrmann  USA
* 1960  Roma -  Bronse i roing, toer med styrmann  USA
* 1976  Montréal -  Bronse i seiling, tempest  USA

## Referanser


## Eksterne lenker
*
Lodnebakkeknapp

**Lodnebakkeknapp** (*Scabiosa canescens*) er en plante i kaprifolfamilien.

Den er en flerårig urt som kan bli opptil 40&nbsp;cm høy. Stengelen har motsatte blad og er opprett, forgrenet og håret. De nedre bladene er lansettformede og de øvre fjærflikete. De fiolette, duftende blomstene sitter i flate, kurvlignende blomsterstander der ytterblomstene er dobbelt så store som dem i midten. Arten vokser på steder med sand eller gras på kalkrik jord. Den er utbredt i Sentral-Europa fra Belgia og Frankrike i vest, nordover til Danmark og Skåne i Sverige, og sørover til Ungarn og tidligere Jugoslavia. 

## Litteratur
* 
* 
* 

## Eksterne lenker

*
Grenada under VM i friidrett 2015

**[[Grenada]]** deltok under **[[VM i friidrett 2015]]** (utendørs) fra 22. august til 30. august 2015 i Beijing i Kina. Troppen besto av tre utøvere, fordelt på to øvelser.

## Medaljevinnere

## Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
### Menn
#### Bane- og landeveisøvelser

#### Tikamp

## Referanser


## Eksterne lenker
VM i friidrett 2015 – 4 × 100 meter stafett menn

Øvelsen **4 × 100 meter stafett herrer** ved **[[VM i friidrett 2015]]** ble avholdt på Beijings nasjonalstadion i Beijing 29. august med 58 utøvere fra 14 nasjoner.

Norge var ikke representert i øvelsen.
__NOTOC__
## Rekorder
For konkurransen, rekorder og bestenoteringer var søm følger:

## Kvalifikasjonskrav

## Program

## Resultater
### Forsøksheat
Kvalifisering: De tre første i hvert heat (Q) pluss de to raskeste (q) gikk videre til finalen.

### Finale
Finalen startet kl. 21.10.

## Referanser
Anna av Savoia

**Anna av Savoia** (født *Giovanna* i 1306, død 1365 i Saloniki) var en bysantinsk keiserinne, gift med keiser Andronikos III Palaiologos. Hun var regent i Bysants som formynder for sin sønn keiser Johannes V Palaiologos fra 1341 til 1351, of regent i Thessaloniki fra 1351 til 1359.

## Liv og virke
### Bakgrunn
Anna var datter av grev Amadeus V av Savoia (1252–1323) og hans annen hustru Maria av Brabant (1278–1338). Hun ble forlovet med den senere Andronikos III ved et tidspunkt da han var tronpretendent og innblandet i en tronstrid med sin farfar Andronikos II.

### Ekteskap
Ektevigselen fant sted i oktober 1326. I samband med vigselen konverterte hun til den ortodokse kirke og tok navnet Anna. Hennes make avsatte sin farfar og besteg deretter selv tronen alene i år 1328.

### Formynderregent
Ved ektemakens død 15. juni 1341 ble Anna regent i Det bysantinske rike som formynder for sin umyndige sønn Johannes V, som var ni år gammel. Hun skulle i pakt med testamentet dele regjeringsmakten med Johannes Kantakouzenos. Man da Kantakouzenos var fraværende for å i spissen for arméen forsvare Bysants mot et serbisk angrep, ble Anna overtalt av patriark Johannes XIV og av hoffmannen Alexios Apokaukos til å avsette ham. Hun erklærte Kantakouzenos avsatt.

Kantakouzenos, som hadde kontroll over arméen, lot som svar utrope seg selv til keisere i Didymoteicho den 26. oktober 1341, noe som utløste en borgerkrig. Bulgaria stilte seg på Annas side mens Serbia støttet Kantakouzenos: I virkeligheten utnyttet de begge den bysantinske borgerkrig for egne territorielle gevinster mens Bysants var opptatt av indre stridigheter.

Anna vendte seg til Vest-Europa og i 1343 erklærte hun sin lojalitet til paven og pantsatte kronjuvelene i Venezia. Rundt 1346 gikk hun til forsvar for Gregorios Palamas, noe som fikk avgjørende betydning for den pågående lærestrid innen den greske kirke og bidro til det senere gjennombruddet for hans troslære i 1351.

Den 3. august 1347 ble det sluttet fred; borgerkrigen var over. I fredsavtalen ble Kantakouzenos anerkjent som Johannes IV Kantakouzenos og senior medregent til Johannes V, og et ekteskap ble arrangert mellom Johannes V og Kantakouzenos' datter Helena Kantakouzene. Anna fortsatte som Johannes Vs formynderregent frem til 1351, men i realiteten tok nå Kantakouzenos kontroll over staten.

Anna forlot Konstantinopel i 1351 og bosatte seg i Thessaloniki, der hun holdt eget hoff og utferdiget sine egne lovtraktater og drev sitt eget myntverk som byens regent. Dette ble gjort etter forbilde av en tidligere bysantinsk enkekeiserinne som også hadde regjert Thessaloniki som sitt eget rike.

I 1359 eller 1360 ble hun nonne under navnet Anastasia.

## Referanser
Jan Arve Haugan

**Jan Arve Haugan** (født 22. desember 1957) er en norsk industrileder. 

Han vokste opp i Lånke i Trøndelag, og bor Oslo. Han har en økonomi- og ingeniørfaglig utdannelse fra University of Colorado at Boulder.

Haugan arbeidet i entreprenørfirmaene Ingeniør F. Selmer (som nå er en del av Skanska) og det tekniske konsulentselskapet Terramar før han i 1991 ble sjefingeniør i Norsk Hydro. Haugan hadde forskjellige lederstillinger i Hydros olje- og gassvirksomhet, og senere i aluminiumsvirksomheten. Mellom 2009 og 2011 var han administrerende direktør for Qatar Aluminium (Qatalum) i Mesaieed utenfor Doha i Qatar. Qatalum er et selskap som er eid av Hydro Aluminium og Qatar Petroleum.

Ved utskillelsen av Kværner fra Aker Solutions som eget børsnotert selskap i 2011, ble Haugan konsernsjef i Kværner. I 2018 ble Aker Energy opprettet som et fellesforetak mellom Aker og TRG, og Haugan ble konsernsjef der. Han fratrådte som konsernsjef mot slutten av 2019.

## Referanser
Badminton under Panamerikanske leker 2015

**Badminton under Panamerikanske leker 2015**. Badmington var en av sportene under de Panamerikanske leker 2015 i Toronto i Canada. Turneringen ble avviklet 11. til 16. juli 2015. Det var i alt fem turneringer, single- og double for menn og damer samt mixeddouble. 84 deltakere fra 18 nasjoner deltok. USA ble beste nasjon med tre gullmedaljer.

## Medaljer

## Medaljevinnere

## Eksterne lenker
* 
* Bádminton en Toronto 2015
Antigua og Barbuda under VM i friidrett 2015

**[[Antigua og Barbuda]]** deltok under VM i friidrett 2015 (utendørs) fra 22. august til 30. august 2015 i Beijing i Kina.

## Resultater

### Menn
;Bane- og landeveisøvelser

### Kvinner
;Tekniske øvelser

## Referanser


## Eksterne lenker
* Iaaf: Deltagende lag
Messier 53

**Messier 53** (også kjent som **M53** eller **NGC 5024**) er en kulehop i stjernebildet Berenikes hår. Den ble oppdaget av Johann Elert Bode i 1775. M53 er en av de mest avsidesliggende kulehopene, mer enn &nbsp;lysår fra det galaktiske senteret og nesten samme avstand (&nbsp;lysår fra solsystemet.

## Referanser




## Eksterne lenker
* 
* SEDS: Messier Object 53
* Messier 53, Galactic Globular Clusters Database page
*
VM i skiskyting 2016 – Fellesstart menn

**[[VM i skiskyting 2016]] 15 km fellesstart menn** ble arrangert i Holmenkollen søndag 13. mars kl 16.00. Man gikk 5 runder á 3 km. med 4 skytinger, først 2 liggende og så 2 stående skytinger. 1 strafferunde per bom. Kun 30 utøvere stilte til start, i utgangspunktet de 30 beste i verdenscupen, men uansett alle individuelle medaljevinnere fra tidligere i VM.

## Resultater
Rennet startet kl. 16:00 CET.

30 mann stilte til start, 29 fullførte.

## Referanser


## Eksterne lenker
*NRKs resultatside
*Offisiell hjemmeside
Alfred Kipketer

**Alfred Kipketer** (født 28. desember 1996) er en kenyansk friidrettsutøver som konkurrerer i mellomdistanseløp, hovedsakelig 800 meter. Hans fremste internasjonale resultat er gull på 4 × 800 meter ved IAAF World Relays 2014.

## Idrettskarriere
Kipketer deltok på 800 meter i Ungdoms-VM i friidrett 2013, og vant denne distansen med personlig rekord på 1.48,01, foran Konstantin Tolokonnikov og Kyle Langford. Året etter deltok han i IAAF World Relays 2014, og var med på Kenyas stafettlag som vant 4 × 800 meter. Han deltok også i Junior-VM i friidrett 2014, der han vant 800 meter, med tiden 1.43,95, som var årsbeste i verden for juniorer. 

Under IAAF World Relays 2015 deltok han på 4 × 800 meter, sammen med Nicholas Kiplangat Kipkoech, Timothy Kitum og Jeremiah Kipkorir Mutai, og de løp i mål på andreplass, men ble diskvalifisert fordi Kipkoech og Kitum vekslet for tidlig. Ved det kenyanske VM-uttaket i 2015 kom han på tredjeplass på 800 meter, og ble kvalifisert for VM i friidrett 2015 i Beijing. I VM kom han på åttendeplass i finalen, der han løp på 1.47,66. 

## Referanser


## Eksterne lenker
* 
*  Profil hos AllAthletics
Ylva Wærenskjold

**Ylva Ambrosia Wærenskjold** (født 1988 i Oslo) er en norsk forfatter, som debuterte på Forlaget Oktober i 2013 med den prosalyriske romanen *Kom hjem når sorgene har løpt forbi*. I 2016 kom hennes første diktsamling, *Syv somre og femten vintre*.

Ylva Ambrosia Wærenskjold er datter av billedkunstneren Camilla Wærenskjold. Hennes tippoldefar, Jens Peter Thiis var en norsk kunsthistoriker, konservatorog museumsdirektør ved Nasjonalgalleriet.

Ylva Ambrosia Wærenskjold studerte ved Litterär Gestaltning, Akademin Valand fra 2012-2014. Hun har også studert ved forfatterstudiet i Tromsø, Kunstakademiet 2011-2012 og forfatterstudiet i Bø 2009-2010. Hun var en av feministene bak et opprop for en inkluderende feminisme.

## Referanser
Skorpe

**Skorpe** kan vise til:
*Brødskorpe
*Jordskorpen

## Se også
*Skorpa
*Skorpo
*Skorpen

## Eksterne lenker
*
VM i skiskyting 2016 – Fellesstart kvinner

**[[VM i skiskyting 2016]]** 12,5 km fellesstart kvinner ble arrangert i Holmenkollen søndag 13. mars kl 13.00. Deltagerne gikk 5 runder a 2,5 km med 4 skytinger, først 2 liggende og deretter 2 stående skytinger med 1 strafferunde per bom. Kun 30 utøvere stilte til start, i utgangspunktet de 30 beste i verdenscupen, men uansett deltok alle individuelle medaljevinnere fra tidligere i VM.

## Resultater

## Eksterne lenker
Offisiell hjemmeside